CELEX: 32016R0669
Language: fi
Date: 2016-04-28 00:00:00
Title: Komission täytäntöönpanoasetus (EU) 2016/669, annettu 28 päivänä huhtikuuta 2016, täytäntöönpanoasetuksen (EU) N:o 808/2014 muuttamisesta maaseudun kehittämisohjelmien muuttamisen ja sisällön, näiden ohjelmien julkistamisen sekä eläinyksiköiksi muuntamiseen käytettävien muuntokertoimien osalta

29.4.2016   
            
            
               FI
            
            
               Euroopan unionin virallinen lehti
            
            
               L 115/33
            
         KOMISSION TÄYTÄNTÖÖNPANOASETUS (EU) 2016/669,
   annettu 28 päivänä huhtikuuta 2016,
   täytäntöönpanoasetuksen (EU) N:o 808/2014 muuttamisesta maaseudun kehittämisohjelmien muuttamisen ja sisällön, näiden ohjelmien julkistamisen sekä eläinyksiköiksi muuntamiseen käytettävien muuntokertoimien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (1) ja erityisesti sen 8 artiklan 3 kohdan, 12 ja 41 artiklan sekä 66 artiklan 5 kohdan,
   sekä katsoo seuraavaa:
   
               (1)
            
            
               Komission täytäntöönpanoasetuksen (EU) N:o 808/2014 (2) 4 artiklan 2 kohdassa vahvistetaan niiden maaseudun kehittämisohjelmien muutosten enimmäismäärä, jotka jäsenvaltio voi esittää komissiolle. Jos tuki toteutetaan rahoitusvälineen muodossa, olisi sovellettava erityisiä sääntöjä, joilla annetaan jäsenvaltioille rahoitusvälineen täytäntöönpanoon tarvittavaa joustovaraa. Sen vuoksi ohjelmamuutoksille asetettua enimmäismäärää ei pitäisi soveltaa rahoitusvälineiden ohjelmasuunnitteluun.
            
         
               (2)
            
            
               Täytäntöönpanoasetuksen (EU) N:o 808/2014 9 artiklassa vahvistetaan yksiköiden muuntamista koskevat säännöt, mukaan luettuina säännökset eri eläinryhmien muuntamiseksi eläinyksiköiksi. Olisi selvennettävä, että tällaisia muuntokertoimia sovelletaan paitsi sitoumuksiin, jotka liittyvät paikallisten, kasvatuksesta luopumisen vuoksi uhanalaisten rotujen kasvattamiseen, myös kaikkiin asetuksen (EU) N:o 1305/2013 28, 29 ja 34 artiklan mukaisiin kotieläintuotantoon liittyviin sitoumuksiin.
            
         
               (3)
            
            
               Täytäntöönpanoasetuksen (EU) N:o 808/2014 liitteessä I olevan 1 osan 8 kohdan 2 alakohdassa ja 2 osan 5 kohdan 2 alakohdassa vahvistetaan eräitä sääntöjä, jotka koskevat toimenpiteiden kuvausta maaseudun kehittämisohjelmissa ja kansallisissa kehyksissä. Jos tuki toteutetaan rahoitusvälineen muodossa, olisi sovellettava erityisiä sääntöjä, joilla annetaan jäsenvaltioille rahoitusvälineen täytäntöönpanoon tarvittavaa joustovaraa.
            
         
               (4)
            
            
               Täytäntöönpanoasetuksen (EU) N:o 808/2014 liitteessä II määritetään mainitun asetuksen 9 artiklassa tarkoitetut muuntokertoimet, joita käytetään eläinten muuntamiseen eläinyksiköiksi, ja siinä vahvistetaan, että muuntokertoimia voidaan korottaa kaikkien taulukossa mainittujen eläinryhmien osalta ja pienentää luokan ”muu siipikarja” osalta, ottaen huomioon tieteellinen näyttö, joka on selitettävä ja perusteltava asianmukaisesti maaseudun kehittämisohjelmissa. Jäsenvaltioille olisi annettava mahdollisuus pienentää kyseisiä muuntokertoimia myös muiden taulukossa mainittujen eläinryhmien kuin ”muun siipikarjan” osalta, jos se on perusteltua ja tieteelliseen näyttöön perustuvaa.
            
         
               (5)
            
            
               Täytäntöönpanoasetuksen (EU) N:o 808/2014 liitteessä III olevan 1 osan 2.2 kohdassa vahvistetaan vähimmäisvaatimukset sellaisille viestintä- ja julkistamistoimille, joita tuensaajat toteuttavat toimen toteuttamisjaksolla. Mainitun 2.2 kohdan b alakohdassa asetetaan erilaisia vaatimuksia sen mukaan, mikä on julkisen tuen kokonaismäärä. Oikeasuhteisten ja yhdenmukaisten vaatimusten varmistamiseksi olisi vahvistettava yksi ainoa kynnysarvo, joka on 50 000 euroa. Ottaen lisäksi huomioon pinta-aloihin ja eläimiin liittyvien toimenpiteiden ja muiden sellaisten toimenpiteiden, jotka eivät liity investointeihin, erityinen luonne, jäsenvaltioiden olisi sallittava päättää, sovelletaanko näihin toimenpiteisiin tiedotusta koskevia velvoitteita.
            
         
               (6)
            
            
               Sen vuoksi täytäntöönpanoasetusta (EU) N:o 808/2014 olisi muutettava.
            
         
               (7)
            
            
               Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 808/2014 seuraavasti:
   
               1)
            
            
               Lisätään 4 artiklan 2 kohdan kolmanteen alakohtaan e alakohta seuraavasti:
               
                           ”e)
                        
                        
                           on tehty asetuksen (EU) N:o 1303/2013 37 artiklassa tarkoitettuja rahoitusvälineitä koskevia muutoksia.”
                        
                     
         
               2)
            
            
               Korvataan 9 artikla seuraavasti:
               ”9 artikla
               1.   Jos asetuksen (EU) N:o 1305/2013 28, 29 ja 34 artiklan mukaisesti tehdyt sitoumukset liittyvät eläinyksiköihin, sovelletaan liitteessä II vahvistettuja muuntokertoimia eri eläinryhmien muuntamiseksi eläinyksiköiksi.
               2.   Jos asetuksen (EU) N:o 1305/2013 28, 29 ja 34 artiklan mukaiset sitoumukset ilmaistaan muina yksikköinä kuin mainitun asetuksen liitteessä II vahvistettuina yksikköinä, jäsenvaltiot voivat määrittää maksut kyseisten muiden yksiköiden perusteella. Tällaisissa tapauksissa jäsenvaltioiden on varmistettava, että kyseisessä liitteessä vahvistettuja maaseuturahaston tuen vuotuisia enimmäismääriä noudatetaan.
               3.   Lukuun ottamatta korvauksia asetuksen (EU) N:o 1305/2013 28 artiklan 10 kohdan b alakohdassa tarkoitettuihin sitoumuksiin, jotka koskevat sellaisten paikallisten rotujen kasvattamista, jotka ovat uhanalaisia kasvatuksesta luopumisen vuoksi, mainitun asetuksen 28, 29 ja 34 artiklan mukaisia maksuja ei voida myöntää eläinyksikköä kohti.”
            
         
               3)
            
            
               Muutetaan liite I tämän asetuksen liitteessä I esitetyllä tavalla.
            
         
               4)
            
            
               Korvataan liite II tämän asetuksen liitteellä II.
            
         
               5)
            
            
               Muutetaan liite III tämän asetuksen liitteessä III esitetyllä tavalla.
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 487.
   
      (2)  Komission täytäntöönpanoasetus (EU) N:o 808/2014, annettu 17 päivänä heinäkuuta 2014, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä (EUVL L 227, 31.7.2014, s. 18).
   
      LIITE I
      Muutetaan asetuksen (EU) N:o 808/2014 liite I seuraavasti:
      
                  1)
               
               
                  Korvataan 1 osan 8 kohdan 2 alakohdan c alakohta seuraavasti:
                  
                              ”c)
                           
                           
                              Laajuus, tuen taso, tuensaajat sekä tarvittaessa määrän tai tukiprosentin laskentamenetelmä eriteltynä tarvittaessa alatoimenpiteittäin ja/tai toimintatyypeittäin. Kunkin toimintatyypin osalta tukikelpoiset kustannukset, tukikelpoisuusedellytykset, sovellettavat määrät ja tukiprosentit sekä valintaperusteiden vahvistamisen periaatteet. Jos tuki myönnetään asetuksen (EU) N:o 1303/2013 38 artiklan 4 kohdan ensimmäisen alakohdan a ja b alakohdan mukaisesti toteutettuun rahoitusvälineeseen, kuvaus rahoitusvälineen tyypistä, lopullisten tuensaajien pääryhmät, tukikelpoisten kustannusten päälajit, tuen enimmäismäärä sekä valintaperusteiden vahvistamisen periaatteet.”
                           
                        
            
                  2)
               
               
                  Korvataan 2 osan 5 kohdan 2 alakohdan c alakohta seuraavasti:
                  
                              ”c)
                           
                           
                              Laajuus, tuen taso, tuensaajat sekä tarvittaessa määrän tai tukiprosentin laskentamenetelmä eriteltynä tarvittaessa alatoimenpiteittäin ja/tai toimintatyypeittäin. Kunkin toimintatyypin osalta tukikelpoiset kustannukset, tukikelpoisuusedellytykset, sovellettavat määrät ja tukiprosentit sekä valintaperusteiden vahvistamisen periaatteet. Jos tuki myönnetään asetuksen (EU) N:o 1303/2013 38 artiklan 4 kohdan a ja b alakohdassa tarkoitettuun rahoitusvälineeseen, kuvaus rahoitusvälineen tyypistä, lopullisten tuensaajien pääryhmät, tukikelpoisten kustannusten päälajit, tuen enimmäismäärä sekä valintaperusteiden vahvistamisen periaatteet.”
                           
                        
            
   
      LIITE II
      
         
            ”LIITE II
            
               Asetuksen 9 artiklan 1 ja 2 kohdassa tarkoitetut muuntokertoimet eläinten muuntamiseksi eläinyksiköiksi (ey)
            
            
                        
                                    1)
                                 
                                 
                                    Sonnit, lehmät ja muut yli 2-vuotiaat nautaeläimet sekä yli 6 kuukauden ikäiset hevoseläimet
                                 
                              
                     
                        1,0 ey
                     
                  
                        
                                    2)
                                 
                                 
                                    Vähintään 6 kuukauden ja enintään 2 vuoden ikäiset nautaeläimet
                                 
                              
                     
                        0,6 ey
                     
                  
                        
                                    3)
                                 
                                 
                                    Alle 6 kuukauden ikäiset nautaeläimet
                                 
                              
                     
                        0,4 ey
                     
                  
                        
                                    4)
                                 
                                 
                                    Lampaat ja vuohet
                                 
                              
                     
                        0,15 ey
                     
                  
                        
                                    5)
                                 
                                 
                                    Siitosemakot > 50 kg
                                 
                              
                     
                        0,5 ey
                     
                  
                        
                                    6)
                                 
                                 
                                    Muut siat
                                 
                              
                     
                        0,3 ey
                     
                  
                        
                                    7)
                                 
                                 
                                    Munivat kanat
                                 
                              
                     
                        0,014 ey
                     
                  
                        
                                    8)
                                 
                                 
                                    Muu siipikarja
                                 
                              
                     
                        0,03 ey
                     
                  
                        Tässä taulukossa mainittujen eläinryhmien tai niiden alaryhmien osalta muuntokertoimia voidaan korottaa tai pienentää poikkeuksellisesti, ottaen huomioon tieteellinen näyttö, joka on selitettävä ja perusteltava asianmukaisesti maaseudun kehittämisohjelmissa.
                        Muita eläinryhmiä voidaan lisätä vain poikkeuksellisesti. Tällaisten ryhmien muuntokertoimet on vahvistettava ottaen huomioon erityiset olosuhteet ja tieteellinen näyttö, joka on selitettävä ja perusteltava asianmukaisesti maaseudun kehittämisohjelmissa.”
                     
                  
      
   
   
      LIITE III
      Korvataan asetuksen (EU) N:o 808/2014 liitteessä III olevan 1 osan 2.2 kohdan b alakohta seuraavasti:
      
         
                     ”b)
                  
                  
                     kun kyseessä ovat c alakohdan soveltamisalaan kuulumattomat toimet, joiden saama julkisen tuen kokonaismäärä ylittää 50 000 euroa, sijoittamalla vähintään yksi toimea ja sille unionilta saatavaa tukea esittelevä vähintään A3-kokoinen juliste tai tiedotuskyltti näkyvälle paikalle. Jäsenvaltiot voivat kuitenkin päättää, että tätä vaatimusta ei sovelleta asetuksen (EU) N:o 1305/2013 21 artiklan 1 kohdan a ja b alakohdassa (tulonmenetykset ja hoitokustannukset) ja 28–31, 33, 34 ja 40 artiklassa tarkoitettuihin toimiin tai että kynnysarvoa korotetaan tällaisten toimien osalta. Jäsenvaltiot voivat myös päättää, että tätä vaatimusta ei sovelleta muihin toimiin, jotka eivät johda investointiin, tai että kynnysarvoa korotetaan tällaisten toimien osalta, jos julisteen tai kyltin sopivaa sijoituspaikkaa ei rahoitetun toimen luonteen vuoksi ole mahdollista määrittää. Tiedotuskyltti on pystytettävä Leader-ohjelmasta rahoitettavien paikallisten toimintaryhmien toimitiloihin;”